Ջենիֆեր Գարներ

Ջենիֆեր Էնն Գարներ (, ), ամերիկյան դերասանուհի է և պրոդյուսեր։ Առավել հայտնի է գործակալ Սիդնի Բրիստոուի դերով «Լրտեսուհին» («Լրտեսուհին») (2001 - 2006 թվականներ) հեռուստասերիալում և Էլեկտրա Նատչիոսի դերակատարումով «Թոկից փախածը» («Թոկից փախածը») (2003 թվական) և «Էլեկտրա» («Elektra») (2005 թվական) ֆիլմերում։ «Ոսկե Գլոբուս» մրցանակի դափնեկիր է։

 Վաղ տարիներ 
Ջենիֆեր Էնն Գարները ծնվել է 1972 թվականի ապրիլի 17-ին Հյուստոնում (Տեխաս նահանգ, ԱՄՆ)։ Նրա մայրը՝ Պատրիսիա Էնն Ինգլիշ, ուսուցչուհի էր, իսկ հայրը՝ Բիլլի Ջեք Գարներ, ինժեներ-քիմիկոս։ Ջենիֆերն ունի երկու քույր, ավագ և կրտսեր, Մելիսսա Գարներ-Ուայլի և Սյուզաննա Գարներ-Կարպենտեր։

Երեք տարեկան հասակում Գարները սկսում է բալետի դասեր առնել, որով զբաղվում է ամբողջ մանկության ընթացքում։ Չնայած նրան, ըստ նրա սեփական խոսքերի, դուր էր գալիս պարելը, սակայն նա երբեք չի մտածել այն մասին, որ կդառնա դասական բալերինաMurray, R, Interview with Jennifer Garner . About.com. 12 апреля 2004.։ Երբ Ջենիֆերը չորս տարեկան էր, կապված «Union Carbide» ընկերության հետ հոր աշխատանքից, ընտանիքը տեղափոխվում է Չառլստոն, Արևմտյան Վիրջինիա նահանգ, որտեղ Գարներն ապրում է ընդհուպ մինչև քոլեջ ընդունվելըAll Movie Guide, Jennifer Garner . Նյու Յորք Թայմս.։

1990 թվականին Գարներն ավարտում է Ջորջ Վաշինգտոնի անվան դպրոցը Չառլստոնում և ընդունվում է Դենիսոնի համալսարանը, որպեսզի ուսումնասիրի քիմիան։ Սակայն, հասկանալով, որ բեմում խաղալը իր համար մեծ հետաքրքրություն է ներկայացնում, նա փոխում է մասնագիտացումը դերասանական արհեստին։ 1994 թվականին Գարներն ավարտում է համալսարանը և պատրաստվում էր շարունակելու դերասանական կրթությունը Եյլի համալսարանում, սակայն, 1995 թվականին Նյու Յորք այցելելուց հետո, նա որոշում է փորձել իրեն թատրոնում։

 Կարիերա 
Նյու Յորքում Գարները վաստակում էր ընդամենը 15 դոլար, հանդիսանալով առաջատար դերասանուհիների կրկնորդ։ Դրանից հետո նա սկսում է հայտնվել հեռուստատեսությունում, նորամուտը նշելով «Զոյա» («Zoya») հեռուստաֆիլմում, ըստ Դանիելա Սթիլի վեպի։ Այնուհետև նա նկարահանվում է երկու ոչ շարունակական սերիալներում՝ «Կարևոր մարդիկ» (1998 թվական) և «Քո կյանքի ժամանակը» («Time of Your Life», 1999 թվական), ինչպես նաև, «Hallmark» ստուդիայի երկու ֆիլմերում, ներառյալ 1997 թվականի «Ռոուզ Հիլլ» («Rose Hill») ֆիլմի, հիմնված Ջուլիա Հարվուդի «Երկու վարդ» բեսթսելերի վրա։ 1996 թվականին Գարները հայտնվում է NBC-ի «Օրենք և կարգ ու կանոն» սերիալի դրվագներից մեկում։ Մի քիչ ավելի ուշ նա տեղափոխվում է Լոս Անջելես, Կալիֆորնիա նահանգ, որտեղ սկզբից աշխատանքի է տեղավորվում ռեստորանում, որպես կառավարիչ։ Շուտով նրան հրավիրում են Հաննա Բիբի դերին «Warner Bros.»-ի «Ֆելիսիթի» («Felicity») սերիալում։ Նկարահանման հրապարակում Ջենիֆերը ծանոթանում է իր ապագա ամուսնու՝ Սքոթ Ֆոլիի հետ։ Գարները խաղում էր նրա կերպարի ընկերուհու դերը։ 1999 թվականին նա փոքրիկ դեր է խաղում «Ձևացնողը» սերիալի դրվագներից մեկում, իսկ 2000 թվականին առաջին անգամ նկարահանվում է բավականին հայտնի կինոնկարում՝ «Որտե՞ղ է իմ մեքենան, ընկեր» («Dude, Where's My Car?») կատակերգությունում, որտեղ խաղում էր Վանդային, Էշթոն Քաթչերի հերոսի ընկերուհին։ Հաջորդ տարի Գարները խաղում է բուժքրոջ դերը «Պեռլ Հարբոր» («Pearl Harbor») բարձրաբյուջետային էպիկական ֆիլմում, որտեղ նկարահանվում էին նրա երկրորդ ապագի ամուսին Բեն Աֆլեքը և Քեյթ Բեքինսեյլը։

Նույն՝ 2001 թվականին, Ջեյ Ջեյ Աբրամսը, ով պրոդյուսավորել էր «Ֆելիսիթի» ֆիլմը, Գարներին հրավիրում է նոր հեռուստասերիալ, որը նա ստեղծում էր «ABC»-ի համար։ Ջենիֆերը հաջողությամբ անցնում է փորձերը և հաստատվում է Սիդնի Բրիստոուի առաջատար դերին «Լրտեսուհին» դրամայում։ Սերիալը հաջողակ է հանդիսանում և եթեր է հեռարձակվում հինգ եթերաշրջան, ընդհուպ մինչև 2006 թվականի մայիսը, իսկ Գարներն իր դերի համար 2002 թվականի հունվարին արժանանում է «Ոսկե Գլոբուս» մրցանակի՝ «Դրամատիկական սերիալի լավագույն դերասանուհի» անվանակարգում, ընդ որում, սերիալն ընթանում էր ընդամենը սեզոնի կեսը։ Գարների հոնորարը սկզբնապես կազմում էր 45 000 դոլար մեկ սերիայի համար, իսկ վերջում այն հասնում է 150 000-ի։ Սերիայի հինգ տարվա հեռարձակման ընթացքում Գարները չորսակի անգամ անվանակարգվում է «Ոսկե Գլոբուս» և «Էմմի» մրցանակների։ 2005 թվականին Ջենիֆերն արժանանում է «ԱՄՆ կինոդերասանների գիլդիա»-ի մրցանակին։ 2005 թվականի մարտին նա ռեժիսավորում է «Լրտեսուհու» մասերից մեկը և հանդիսանում է ամբողջ հինգերորդ եթերաշրջանի պրոդուսերներից մեկը։

«Լրտեսուհու» հաջողությունից հետո Գարները վերադառնում է կինո Սթիվեն Սփիլբերգի «Բռնիր ինձ, եթե կարող ես» («Catch Me If You Can») ֆիլմում փոքրիկ դերով։ 2003 թվականին նա կատարում է Էլեկտրա Նաթչիոսի դերը «Թոկից փախածը» («Թոկից փախածը») ֆիլմում, նույնանուն հերոսի մասին «Marvel» ընկերության կոմիքսների էկրանավորումում, որի դերը խաղում է Բեն Աֆլեքը, ում հետ նա ամուսնանում է 2005 թվականին։ Այդ նույն դերը նա խաղում է 2005 թվականի «Էլեկտրա» («Elektra») ֆիլմում, լիովին նվիրված նրա հերոսուհուն։ Մեկ այլ ֆիլմ, որում Ջենիֆերը կատարում է գլխավոր հերոսուհու դերը, հանդիսանում է «13-ից 30» («Going on 30») ռոմանտիկ կատակերգությունը, որն ուներ ֆինանսական հաջողություն։ Հայտնի է, որ Գարները ինքն է կատարում հնարքները։ Այսպես, 2005 թվականի հունվարին նա բաց է թողնում «Էլեկտրա» ֆիլմի գովազդային ակցիայի մի մասը, քանի որ վնասել էր մեջքը նկարահանման հրապարակում, «Լրտեսուհին» ֆիլմի չորրորդ եթերաշրջանի մասերից մեկի նկարահանումների ժամանակSusman, G, «Spy vs. Spine ». Entertainment Weekly. 6 января 2005.։

2005 թվականին Գարները «Forbes» ամսագրի կողմից ընդգրկվում է «100 ամենաազդեցիկ անվանիներ»-ի ցուցակում՝ 70 համարի տակThe Celebrity 100. Forbes.։ 2004 թվականի հուլիսից նա վաստակել է 15 միլիոն դոլարJennifer Garner. Forbes.։ 2006 թվականի «Օսկար» մրցանակների հանձնման արարողության ժամանակ Գարները, «Լավագույն ձայնային էֆեկտներ» մրցանակի հանձնման համար բեմ դուրս գալուց, սայթաքում է։ Նա վայր չի ընկնում, սակայն կորցնում է հավասարակշռությունը, որից հետո կատակով մեկնաբանում է. «Ես ինքս եմ կատարում իմ բոլոր հնարքները»։

Գարների հաջորդ ֆիլմը հանդիսանում է «Մուկ ու կատու» («Catch and Release») ռոմանտիկ կատակերգությունը։ Նաև նա հնչյունավորում է կերպարներից մեկը «Շառլոտայի սարդոստայնը» ֆիլմում, թողարկված 2006 թվականի դեկտեմբերին։ Գարները հիմնադրել է «Vandalia Films» պրոդյուսերական ընկերությունը, որի առաջին ֆիլմը թողարկվում է 2007 թվականին։ Ինքը՝ Ջենիֆերը, հանդիսանում է ընկերության երկու ֆիլմերի պրոդյուսեր՝ «Լինել քեզ հետ» և «Արձակուրդ մեկը մյուսից»։ Նախատեսված էր Գարների մասնակցությունը Զակ Բրաֆի «Բաց սրտեր» ֆիլմում, սակայն նա լքում է նախագիծը, որպեսզի ավելի շատ ժամանակ անցկացնի ընտանիքի հետ։ 2007 թվականին թողարկվում է «Թագավորություն» («The Kingdom») ֆիլմը, որտեղ Գարները գլխավոր դերն է կատարում Ջեյմի Ֆոքսի հետ միասին։ 2007 թվականին Գարնիերը խաղում է Ջեյսոն Ռայթմանի «Ջունո» («Juno») ֆիլմում  ։

 Անձնական կյանք 
225px|մինի|աջից|Ջենիֆեր Գարները և Բեն Աֆլեքը «Ոսկե Գլոբուս»-ում, 2013 թվական
2000-2004 թվականներին Ջենիֆերն ամուսնացած էր դերասան Սքոթ Ֆոլիի (ծնված 1972 թվականին) հետSusman, G. «Syd Dishes». Entertainment Weekly. May 30, 2003. Retrieved on December 12, 2006.Bonin, L. «Felicitous Split ». Entertainment Weekly. October 15, 2003. Retrieved on December 13, 2006.։ Նրանք հանդիպել էին «Ֆելիսիթի»-ի նկարահանումների ժամանակ և բաժանման մասին հայտարարում են 2003 թվականին՝ անհաշտ տարաձայնությունների պատճառով։ Ամուսնալուծության գործընթացն ավարտվում է 2004 թվականի մարտին։

2005 թվականի հունիսի 29-ից Գարներն ամուսնացած է դերասան Բեն Աֆլեքի (ծնված 1972 թվականին) հետ։ Ամուսնությունը տեղի է ունենում Թերքս և Քայքոս կղզիներում գտնվող Parrot Cay առողջարանում, մասնավոր արարողությունում։ Ամուսիններն ունեն երեք երեխա՝ երկու դուստր և որդի. Վայոլեթ Էնն Աֆլեք (ծնված 2005 թվականի դեկտեմբերի 1-ին), Սերաֆինա Ռոուզ Էլիզաբեթ Աֆլեք (ծնված 2009 թվականի հունվարի 6-ին) և Սեմյուել Գարներ Աֆլեք (ծնված 2012 թվականի փետրվարի 27-ին)։ 2015 թվականի հունիսի 30-ին զույգը հայտարարում է իրենց բաժանման մասին։

 Հետապնդման միջադեպ 
2002 թվականին Գարները հետապնդվում էր Սթիվեն Բուրկի կողմից, ով, վերջնական արդյունքում, ձերբակալվում է 2009 թվականի դեկտեմբերին՝ 2008 թվականի դատական արգելող որոշման խախտումից հետո։ Բուրկը մեղադրվում է հետապնդման երկու կետով, որոնց հանդեպ նա իրեն մեղավոր չի ճանաչում՝ անմեղսագիտութան պատճառով։ 2010 թվականի մարտին նա անմեղսունակ է ճանաչվում և դատարանի որոշմամբ ուղարկվում է Կալիֆորնիայի պետական հագեբուժական հիվանդանոց, որպեսզի հեռու մնա Աֆլեքների ընտանիքից 10 տարվա ընթացքում, եթե դուրս գրվի հիվանդանոցից։

 Հակա-պապարացիական գործունեություն 
Գարները գործունեություն է ձեռնարկում, որպեսզի պաշտպանի իր երեխաներին պապարացիներից։ 2013 թվականի օգոստոսին Գարները, Հոլլի Բերիի հետ, վկայություն են տալիս Ասամբլեայի հանձնաժողովին՝ ի նպաստ օրինագծի, որն անվանիների երեխաներին կպաշտպանի լուսանկարիչների հետապնդումից։ Օրինագիծը ընդունվում է 2013 թվականի սեպտեմբերին։

 Ֆիլմագրություն 
 Դերակատարումներ 
Թիվ  Ֆիլմի անվանում  Բնօրինակ անվանում  Դեր  Ժանր  Ռեժիսոր  Խաղընկերներ 1990  Մեծ ներկայացումներ  Great Performances  Ռոքսեն  սերիալ, Դրամա, Երաժշտական  Բրայան Լաորջ և այլք  1990 - 2010  Օրենքը և կարգը  Law & Order  Ջեյմի  սերիալ, Քրեական, Դրամա  Կոնստանտին Մակրիս և այլք  1995  Զոյա  Zoya  Սաշա  Մելոդրամա, Դրամա  Ռիչարդ Ա. Կոլլա  1996  Հրե բերք  Harvest of Fire  Սառա Թրոյեր  Դրամա, Քրեական  Արթուր Ալան Սեյդելմեն  1996  Մեռյալի զբոսանքը  Dead Man's Walk  Կլարա Ֆորսիթ  մինի սերիալ, Վեստեռն  Իվ Սիմոնո  1996 - 2002  Շրջադարձերի քաղաքը  Spin City  Բեքի  սերիալ  Էնդի Կեդիֆ և այլք  Մայքլ Ջ. Ֆոքս 1996 - 2000  Ձևացնողը  The Pretender  Բիլլիե Հ. Վագն / Դուփրի  սերիալ, Ֆանտաստիկ, Դետեկտիվ  Ֆրեդերիկ Կինգ Կելլերև այլք  1996  Սվիֆթի արդարադատությունը  Swift Justice  Էլիսոն  սերիալ, Մարտական  Ջեյմ Ալեքսանդր և այլք  1997  Ռոուզ Հիլ  Rose Hill  Մերի Ռոզ Քլայբորն / Վիկտորիա Էլիոթը 17 տարեկանում  Վեստեռն  Քրիստոֆեր Քեյն  1997  Քանդելով Հարիին  Deconstructing Harry  էլեվաթորի կինը / Հարիի կերպարը  Դրամա, Կատակերգություն  Վուդի Ալեն  Դեմի Մուր, Ռոբին Ուիլյամս 1997  Վաշինգտոնի հրապարակը  Washington Square  Մերիան Ալմոնդ  Դրամա, Մելոդրամա  Անգեշկա Հոլանդ  1997  Պարոն Մագուն  Mr. Magoo  Սթեյսի Սամփանահոդիտրա  Կատակերգություն, Արկածային, Ընտանեկան  Ստենլի Տոնգ  Լեսլի Նիլսեն 1997  Խաղացողը  The Player  Սելիա Լևիսոն   Մարկ Պիզարսկի  1997  Ըստ Հարմի մեթոդի  In Harm's Way  Քելլի  Կարճամետրաժ  Փիթեր Սոբիչ կրտսեր  1998  Աղջիկներ և տղաներ  1999  Աննաբել  Դրամա, Կատակերգություն  Նիկ Դևիս  Ամանդա Փիթ 1998 - 1999  Ֆանտազիաների կղզին  Fantasy Island  Սելլի  սերիալ, Ֆենտեզի, Դրամա  Պերի Լենգև այլք  Մալկոլմ Մակդաուել 1998 - 2002  Ֆելիսիթի  Felicity  Հանա Բիբ  սերիալ, Դրամա  Լոուրենս Ֆիլինգ և այլք  1999 - 2000  Քո կյանքի ժամանակը  Time of Your Life  Ռոմի Սալիվան  սերիալ, Դրամա  Գարի Ուայներ և այլք  Ջենիֆեր Լավ Հյուիթ 1999  Խուճափ Նյու Յորքում  Aftershock։ Earthquake in New York  Դիանա Ագոստինի  Մարտական  Միքայել Սողոմոն  2000  Որտե՞ղ է իմ մեքենան, ընկեր  Dude, Where's My Car?  Վանդա  Ֆանտաստիկ, Կատակերգություն  Դենի Լեյներ  Էշթոն Քաթչեր, Շոն Ուիլյամ Սքոթ 2001  Պեռլ Հարբոր  Pearl Harbor  բույժքույր Սանդրա  Մելոդրամա, Դրամա, Ռազմական  Մայքլ Բեյ  Բեն Աֆլեք, Ջոշ Հարթնեթ, Քեյթ Բեքինսեյլ, Ալեք Բոլդուին 2001  Վայրէջք Ռեննիում  Rennie's Landing  Կիլի Բրեդշոու  Դրամա  Մարկ Ֆուսկո  2001 - 2006  Լրտեսուհին  Լրտեսուհին  Սինդի Բրիսթոու  սերիալ, Մարտական, Դետեկտիվ  Քեն Օլին և այլք  Վիկտոր Գարբեր 2002  Բռնիր ինձ, եթե կարող ես  Catch Me If You Can  Չերիլ Էն  Կատակերգություն, Քրեական, Կենսագրական  Սթիվեն Սփիլբերգ  Մելոդրամա, Լեոնարդո ԴիԿապրիո, Թոմ Հենքս, Քրիստոֆեր Ուոքեն, Մարտին Շին, Նաթալի Բեյ, Էմի Ադամս 2003  Թոկից փախածը  Թոկից փախածը  Էլեկտրա Նատչիոուս  Ֆանտաստիկ, Մարտական  Մարրկ Սթիվեն Ջոնսոն  Բեն Աֆլեք, Քոլին Ֆարել, Մայքլ Կլարկ Դունկան, Ջոն Ֆավրո 2004  13-ից 30  Going on 30  Ջենա Ռինկ  Ֆանտաստիկ, Կատակերգություն  Գարի Վինիկ  Մարկ Ռուֆալո 2004  Անիմացիոն տարածք. Տրիբունալ  The Animated Լրտեսուհին։ Tribunal  Սինդի Բիսթրոու (հնչյունավորում)  Կարճամետրաժ, Մուլտֆիլմ  Դևիդ Լիփսոն  2005  Էլեկտրա  Elektra  Էլեկտրա Նատչիոուս  Ֆենտեզի, Մարտական  Ռոբ Բոումեն  2006  Մուկ ու կատու  Catch and Release  Գրեյ  Մելոդրամա, Կատակերգություն  Սյուզաննա Գրանտ  2007 Թագավորություն The Kingdom  Ջանեթ Մայես  Մարտական  Փիթեր Բերգ  Ջեյսոն Բեյթման 2007  Ջունո  Juno  Վանեսա Լորինգ  Մելոդրամա, Կատակերգություն  Ջեյսոն Ռայթման  Էլեն Փեյջ, Ջեյսոն Բեյթման 2009  Սիրանո դե Բերժերակ  Cyrano de Bergerac  Ռոքսեն  Մելոդրամա, Կատակերգություն  Մեթյու Դայմոնդ  2009  Նախկին ընկերուհիների ուրվականները  Ghosts of Girlfriends Past  Ջինի Պիրոտի  Մելոդրամա, Կատակերգություն, Ֆենտեզի  Մարկ Ս. Ուոթերս  Մեթյու Մակքոնահի, Մայքլ Դուգլաս, Բրեկին Մեյեր, Լեյսի Շաբեր, Ռոբերտ Ֆորսթեր 2009  Ստի հայտնագործումը  The Invention of Lying  Աննա Մակդուգլաս  Մելոդրամա  Ռիկի Ջերվեյս, Մեթյու Ռոբինսոն  2010  Սուրբ Վալենտինի օրը  Valentine's Day  Ջուլիա Ֆրիցպատրիկ  Դրամա,  Կատակերգություն  Գարի Մարշալ  Քեթի Բեյթս,  Ջեսիկա Բիլ,  Բրեդլի Կուպեր,  Ջեսիկա Ալբա,  Էն Հետուեյ,  Էշթոն Քաթչեր,  Թեյլոր Լոտներ,  Ջուլիա Ռոբերտս,  Էմմա Ռոբերտս 2011  Արթուր. Իդեալական միլիոնատերը  Arthur  Սուսան Ջոնսոն  Մելոդրամա, Կատակերգություն  Ջեյսոն Ուայներ  Հելեն Միրեն 2012  Թիմոթի Գրինի արտասովոր կյանքը  The Odd Life of Timothy Green  Սինդի Գրին  Ֆենտեզի, Դրամա  Փիթեր Հեջես  2011  Կարագ  Butter  Լաուրա Փիկլեր  Կատակերգություն  Ջին Ֆիլդ Սմիթ  Ալիսիա Սիլվերսթոուն -  Արձակուրդ մեկը մյուսից  Sabbatical   Դետեկտիվ  

 Պրոդյուսեր 
Թիվ  Ֆիլմի անուն  Բնօրինակի անվանումը 2001 - 2006  Լրտեսուհին (սերիալ)  Լրտեսուհին (17 էպիզոս, 2005-2006)  2011  Կարագ  Butter  -  Արձակուրդ մեկը մյուսից  Sabbatical 

 Մրցանակներ և անվանակարգումներ 
 Թվական Մրցանակ Կատեգորիա Ֆիլմ Արդյունք 2002 Ոսկե Գլոբուս Լավագույն դերասանուհի հեռուստասերիալում կամ դրամայում Լրտեսուհին  2002 Էմմի Առաջատար դերասանուհի դրամայում Լրտեսուհին  2003 Ոսկե Գլոբուս Լավագույն դերասանուհի հեռուստասերիալում կամ դրամայում Լրտեսուհին  2003 MTV Movie Awards Լավագույն կանացի առաջընթաց Թոկից փախածը  2003 MTV Movie Awards Լավագույն համբույր (Բեն Աֆլեքի հետ) Թոկից փախածը  2003 Էմմի Առաջատար դերասանուհի դրամայում Լրտեսուհին  2003 Սպուտնիկ Լավագույն դերասանուհի հեռուստասերիալում կամ դրամայում Լրտեսուհին  2003 Սատուռն Լավագույն հեռուստատեսային դերասանուհի Լրտեսուհին  2004 Էմմի Առաջատար դերասանուհի դրամայում Լրտեսուհին  2004 Ոսկե Գլոբուս Լավագույն դերասանուհի հեռուստասերիալում կամ դրամայում Լրտեսուհին  2004 Սպուտնիկ Լավագույն դերասանուհի հեռուստասերիալում կամ դրամայում Լրտեսուհին  2004 Սատուռն Լավագույն հեռուստատեսային դերասանուհի Լրտեսուհին  2004 ԱՄՆ կինոդերասանների գիլդիա Լավագույն կանացի դեր դրամատիկական սերիալում Լրտեսուհին  2004 Teen Choice Awards Լավագույն հեռուստադերասանուհի դրամայում Լրտեսուհին  2004 Teen Choice Awards Լավագույն հեռուստադերասանուհի կատակերգությունում 13-ից 30  2004 Teen Choice Awards Լավագույն զայրույթ 13-ից 30  2004 Teen Choice Awards Լավագույն դիմահարդարում 13-ից 30  2004 Teen Choice Awards Լավագույն համբույր (Մարկ Ռուֆալոյի հետ) 13-ից 30  2004 Teen Choice Awards Լավագույն քիմիա (Մարկ Ռուֆալոյի հետ) 13-ից 30  2005 Էմմի Լավագույն դերասանուհի դրամայում Լրտեսուհին  2005 Ոսկե Գլոբուս Լավագույն դերասանուհի հեռուստասերիալում կամ դրամայում Լրտեսուհին  2005 MTV Movie Awards Լավագույն երաժշտական ներկայացում (Մարկ Ռուֆալոյի հետ) 13-ից 30  2005 MTV Movie Awards Լավագույն երաժշտական ներկայացում (Նաթասիա Մալթեի հետ) Էլեկտրա  2005 Սպուտնիկ Լավագույն դերասանուհի հեռուստասերիալում կամ դրամայում Լրտեսուհին  2005 Սատուռն Լավագույն հեռուստատեսային դերասանուհի Լրտեսուհին  2005 ԱՄՆ կինոդերասանների գիլդիա Լավագույն կանացի դեր դրամատիկական սերիալում Լրտեսուհին  2005 Teen Choice Awards Լավագույն հեռուստադերասանուհի դրամայում Լրտեսուհին  2005 Teen Choice Awards Լավագույն քիմիա (Մայքլ Վարդանի հետ) Լրտեսուհին  2005 Teen Choice Awards Լավագույն դերասանուհի թրիլերում կամ արկածային ֆիլմում Էլեկտրա  2005 Teen Choice Awards Կարմիր գորգի մոդային կանացի դեմք   2006 Սատուռն Լավագույն հեռուստատեսային դերասանուհի Լրտեսուհին  2007 Օնլայն կինոքննադատների միություն Երկրորդ պլանի լավագույն դերասանուհի Ջունո  2007 Կինոքննադատների Ասոցիացիա Լավագույն դեր Ջունո  2014 ԱՄՆ կինոքննադատների գիլդիա Ականավոր դերեր կինոֆիլմերում Դալլաս ակումբի գնորդները 

 Աղբյուրներ 

 Jennifer Garner at Emmys.com 

 Ծանոթագրություններ 

Կատեգորիա:1972 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ապրիլի 17 ծնունդներ
Կատեգորիա:Հոլիվուդյան դերասաններ
Կատեգորիա:Թատրոնի ամերիկացի դերասանուհիներ